b'\n_START_ARTICLE_\nMitchell Langerak\n_START_SECTION_\nMelbourne Victory\n_START_PARAGRAPH_\nLangerak menandatangani kontrak profesional pertamanya pada Februari 2007 bersama kelab A-League, Melbourne Victory FC. Beliau kemudian dipinjam ke South Melbourne untuk baki perlawanan Liga Perdana Victoria 2007 untuk memperoleh pengalaman dan mengisi masa._NEWLINE_Setelah pinjamannya tamat, Langerak meneruskan tugasnya menjadi penjaga gol ketiga sebelum Eugene Galekovic berpindah ke Adelaide United. Beliau membuat debut untuk Melbourne pada hari perlawanan ke-21 musim 2007-08 menentang Sydney FC yang berkesudahan seri 2-2._NEWLINE_Setelah Galekovic berpindah ke Adelaide United, Langerak menjadi penjaga gol kedua pasukan. Selepas penjaga gol pertama, Michael Theoklitos berpindah ke luar negara, Melbourne menandatangani pemain antarabangsa New Zealand, Glen Moss dari making Wellington Phoenix. Moss bermain pada musim 2009-10 sebagai penjaga gol pertama dan Langerak menjadi penjaga gol pertama semula pada baki perlawanan sebelum akhir musim._NEWLINE_Pada 13 April 2010, Melbourne melaporkan bahawa mereka telah menolak bidaan Langerak oleh Borussia Dortmund. Pada 4 Mei 2010, bidaan kedua Langerak oleh Dortmund kali ini tetap ditolak oleh Melbourne Victory.\n_START_SECTION_\nBorussia Dortmund\n_START_PARAGRAPH_\nPada 12 Mei 2010, Melbourne Victory menerima tawaran ketiga Dortmund untuk Langerak. Beliau kemudian menandatangani kontrak empat tahun. Selepas sertai Dortmund, Langerak menjadi penjaga gol kedua pada musim 2010-11._NEWLINE_Selepas Roman Weidenfeller mengalami kecederaan, Langerak memulakan perlawanan pertamanya untuk Dortmund menentang FC Bayern Munich denga perlawanan berkesudahan pasukannya menang 3-1. Pada 12 Mei 2012, dua tahun bersama Dortmund, Langerak bermain pada perlawanan akhir DFB-Pokal menentang Bayern Munich. Beliau menggantikan Roman Weidenfeller yang mengalami kecederaan selepas berlanggar dengan Mario G\xc3\xb3mez pada awal perlawanan. Dortmund menang 5-2 dan menjulang trofi dan trofi ini merupakan gelaran ketiga Langerak untuk Dortmund._NEWLINE_Langerak bermain pada perlawanan pembukaan musim 2013-14 menentang FC Augsburg, di mana beliau menjaga gawang gol daripada tidak dibolosi dengan berkesudahan 4-0. Pada tujuh perlawanan Langerak bermain untuk Dortmund, semua keputusan perlawanan adalah menang._NEWLINE_Pada 18 September 2013, Langerak membuat debut Liga Juara-Juara menentang Napoli selepas Weidenfeller dibuang padang. Beliau kemudian gagal untuk menghalang jaringan pemain lawan, Lorenzo Insigne untuk menjaringkan gol._NEWLINE_Pada 23 Ogos 2014, gawang gol Dortmund yang dijaga oleh Langerak telah dibolos dalam masa 9 saat, salah satu jaringan gol tercepat dalam sejarah Bundesliga pada perlawanan pembukaan musim 2014-15 menentang Bayer 04 Leverkusen. Perlawanan berkesudahan Dortmund tewas 0-2.\n_START_SECTION_\nKerjaya antarabangsa\n_START_PARAGRAPH_\nLangerak membuat debut untuk pasukan kebangsaan Australia pada perlawanan persahabatan menentang Perancis pada 12 Oktober 2013, perlawanan berkesudahan skuad Socceroos dibelasah 6-0. Perlawanan kedua Langerak untuk Australia ketika menentang Kanada, perlawanan berkesudahan Australia menang 3-0._NEWLINE_Langerak termasuk dalam senarai 23 pemain ke Piala Dunia FIFA 2014 di Brazil. Beliau juga termasuk dalam senarai akhir pemain Australia yang bertanding di Piala Asia AFC 2015 yang berlangsung di tanah air sendiri, Australia. Skuad Australia memenangi kejohanan itu dengan membenam Korea Selatan, 2-1 di perlawanan akhir. Namun, beliau tidak membuat sebarang penampilan di kejohanan itu.'